พัน พลุแตก

ภานุพันธ์ ครุฑโต​ ชื่อเล่น พัน เกิดเมื่อวันที่ 5 มิถุนายน พ.ศ. 2516 เป็นผู้บรรยาย พิธีกร และนักแสดงตลกชาวไทย หนึ่งในสมาชิกของแก๊งสามช่า มีชื่อเสียงจากการเป็นนักแสดงสมทบในละครซิทคอม ระเบิดเถิดเทิง ในบท จ่าพัน หรือการเป็นผู้ช่วยพิธีกรของรายการสู้เพื่อแม่ (ที่ผู้เข้าแข่งจากทางบ้านมักเรียกว่า ลุงพัน) และมีชื่อสมญานามในวงการบันเทิงว่า พัน พลุแตก (ที่ตั้งโดยปัญญา นิรันดร์กุล) โดยในปัจจุบันจะรู้จักในฐานะพิธีกรรายการประกวดร้องเพลงลูกทุ่งอย่าง ไมค์ทองคำ

**ประวัติ**
พัน พลุเเตก มีชื่อจริงว่า ภาณุพันธ์ ครุฑโท และมีชื่อเล่นจริง ๆ ว่า พัน เป็นนักเเสดงตลก และพิธีกรรายการโทรทัศน์ชาวไทย โดยมีภูมิลำเนาเดิมอยู่ที่ฝั่งธนบุรี เขตภาษีเจริญ กรุงเทพมหานคร​ จบการศึกษาจากคณะครุศาสตร์ สาขาเอกจิตวิทยาและการแนะแนว สถาบันราชภัฏธนบุรี (เดิมทีเคยลองสอบเข้าที่คณะนิเทศศาสตร์ จุฬาลงกรณ์มหาวิทยาลัย แต่สอบเข้าไม่ติด และได้เคยเข้าศึกษาในระดับปริญญาตรีที่มหาวิทยาลัยรามคำแหง แต่ขอลาออกในภายหลัง) ในอดีต เคยมีอาชีพเป็นครูอัตราจ้างที่โรงเรียนศึกษานารี ซึ่งเป็นครูอัตราจ้างได้แค่ 3 เดือน ก็ลาออกจากอาชีพครู แล้วหันมาทำงานในร้านเช่าวิดีโอหนัง ไปจนถึงเคยเป็นเด็กตีกลองในร้านคาเฟ่ และเคยได้ทำอาชีพวิทยากรสันทนาการในสวนสนุกแดนเนรมิตมาแล้ว จนเข้ามาสู่วงการบันเทิง ด้วยการทำงานเบื้องหลังรายการโทรทัศน์ของบริษัท ทริปเปิ้ลทู จำกัด ในตำแหน่งคนนำเชียร์ปรบมือของคนที่มารับชมการบันทึกเทปของรายการนั้น ๆ และขอลาออกจากบริษัท โดยในช่วงเวลานั้น เคยได้ผันตัวมาทำงานในอาชีพเซลล์ขายประกันชีวิตของบริษัทประกันชีวิตแห่งหนึ่ง ก่อนจะเข้ามาทำงานในตำแหน่งฝ่ายบุคคลของบริษัท เวิร์คพอยท์ เอ็นเตอร์เทนเมนท์​ จำกัด ในเวลาต่อมา ได้ถูกชักชวนจากผู้บริหาร ให้มาทำในฝ่ายครีเอทีฟของรายการระเบิดเถิดเทิง และได้ออกหน้ากล้องในบท จ่าพัน รวมไปถึงได้เป็นผู้ช่วยพิธีกรของรายการ สู้เพื่อแม่ ร่วมกับ ธงชัย ประสงค์สันติ (พิธีกรหลัก) จนมีชื่อเสียงจากรายการชิงร้อยชิงล้าน ที่มาเสริมทัพกับแก๊งสามช่า โดยคนที่ตั้งชื่อในวงการว่า พัน พลุแตก คือ ปัญญา นิรันดร์กุล

**ผลงาน**

**รายการโทรทัศน์**
รายการที่กำลังเป็นพิธีกรอยู่ในปัจจุบัน จะขึ้นตัวหนา

**ซิตคอม**

**ละครโทรทัศน์ / ซีรีส์**

**ภาพยนตร์**
 เการักที่เกาหลี ซอร์รี ซารังเฮโย (พ.ศ. 2553)- ตุ๊กกี้ เจ้าหญิงขายกบ (พ.ศ. 2553)- เท่ง โหน่ง จีวรบิน (พ.ศ. 2554) (รับเชิญ)- ทาสรักอสูร (พ.ศ. 2557)- Feel Good รู้สึกดีที่มีกัน (พ.ศ. 2558)- อาม่า (พ.ศ. 2559)
*มิสเตอร์ดื้อ กันท่าเหรียญทอง (พ.ศ. 2562)

**เพลง**
 ซิงเกิลเพลง นิ่ง (พ.ศ. 2559)- ซิงเกิลเพลง น่ารักจังเลยอะ (พ.ศ. 2567)

**ผลงานอื่น ๆ**
 วาไรตี้โชว์ หมู่ 2 ของ อุดม แต้พานิช (ร่วมแสดงในรอบวันที่ 8 ตุลาคม 2565)

**ชีวิตส่วนตัว**
สมรสกับ "อสุนี ครุฑโต" เป็นชาวจังหวัดกาฬสินธุ์ มีบุตรด้วยกัน 1 คน ชื่อ "กัณตภณ ครุฑโต" (ชื่อเล่น : ต้นกล้า)​

**รางวัลที่ได้รับ**
 เหรียญทองเชิดชูเกียรติ “บุคคลต้นแบบสังคมไทย” ประจำปี 2561 โครงการพลังแห่งแผ่นดิน ครั้งที่ 1 จัดโดย มูลนิธิสร้างสรรค์สังคมไทย และ สว.นท วันที่ 3 มีนาคม 2561- รางวัลโทรทัศน์ทองคำ 2559 รางวัลทีมพิธีกรดีเด่น รายการคุณพระช่วย คู่กับ เท่ง เถิดเทิง - รางวัลศิลปินเพื่อสังคมไทยปลอดบุหรี่ ครั้งที่ 6 ประจำปี 2558  จัดโดยเครือข่ายวิชาชีพสุขภาพเพื่อสังคมไทยปลอดบุหรี่ วันที่ 27 กุมภาพันธ์ 2558 - รางวัลเทพทอง 2557 ประเภทบุคคลดีเด่นด้านวิทยุโทรทัศน์ - รางวัลลูกที่มีความกตัญญูกตเวทีอย่างสูงต่อแม่ ประจำปี พ.ศ. 2555 ในงานวันแม่แห่งชาติ จัดโดย สภาสังคมสงเคราะห์แห่งประเทศไทย ในพระบรมราชูปถัมภ์- รางวัลเทพทองครั้งที่ 21 ปี 2566 ประเภทบุคคลดีเด่นด้านวิทยุโทรทัศน์ โดยสมาคมนักวิทยุและโทรทัศน์แห่งประเทศไทย ในพระบรมราชูปถัมภ์

**อ้างอิง**
  เด็กสร้างเสี่ยตา-ปัญญา สู่ตลกแถวหน้า...'พัน พลุแตก' - ไทยรัฐ-  ภานุพันธ์ ครุฑโต-  'ปัญญา'ปั้น'พัน พลุแตก'ขึ้นตลกแถวหน้าเมืองไทย - บ้านเมือง-  'พัน พลุแตก'จากครูแนะแนวสู่เส้นทางตลก date=2016-03-04 -  “พัน พลุแตก” สุภาพบุรุษคอเมดี้ ตลกที่ไม่ธรรมดา! date=2014-10-21 -  รางวัลเทพทอง พระราชทาน ครั้งที่15 วันอังคารที่ 11 มีนาคม 2557 'พัน พลุแตก รับรางวัลเทพทอง'
หมวดหมู่:บุคคลจากเขตภาษีเจริญ
หมวดหมู่:คริสต์ศาสนิกชนนิกายโปรเตสแตนต์ชาวไทย
หมวดหมู่:ครูชาวไทย
หมวดหมู่:นักพูด
หมวดหมู่:นักแสดงชายชาวไทย
หมวดหมู่:นักแสดงตลกชายไทย
หมวดหมู่:นักแสดงภาพยนตร์ชายชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
หมวดหมู่:พิธีกรชาวไทย
หมวดหมู่:นักร้องชายชาวไทย
หมวดหมู่:บุคคลจากมหาวิทยาลัยราชภัฏธนบุรี
หมวดหมู่:บุคคลจากโรงเรียนศึกษานารี